สภาพเศรษฐกิจจังหวัดแพร่

จังหวัดแพร่เป็นจังหวัดภาคเหนือของประเทศไทย ตั้งอยู่ระหว่างเส้นรุ้งเหนือที่ 17.70 ถึง 18.84 องศา กับเส้นแวงที่ 99.58 ถึง 100.32 องศา อยู่สูงกว่าระดับน้ำทะเลประมาณ 155 เมตร อยู่ห่างจากกรุงเทพมหานคร ตามทางหลวงหมายเลข 11 และ 101 ประมาณ 555 กิโลเมตร และทางรถไฟ 550 กิโลเมตร (ถึงสถานีรถไฟเด่นชัย) มีเนื้อที่ประมาณ 6,538.59 ตารางกิโลเมตร หรือประมาณ 4,086,625 ไร่ คิดเป็นร้อยละ 1.27 ของพื้นที่ประเทศ จัดเป็นพื้นที่จังหวัดขนาดกลาง มีความกว้างประมาณ 59 กิโลเมตร (วัดจากตะวันออกสุดของอำเภอเมืองตะวันตกสุดของอำเภอลอง ) มีความยาวประมาณ 118 กิโลเมตร (วัดจากเหนือสุดของอำเภอสองใต้สุดของอำเภอวังชิ้น) ปัจจุบัน ที่ตั้งของจังหวัดแพร่นับเป็นศูนย์กลางการคมนาคมขนส่งทางรถยนต์ ที่สำคัญแห่งหนึ่งของภาคเหนือที่ติดต่อไปยังจังหวัดน่าน พะเยา เชียงราย ลำปาง ลำพูน เชียงใหม่ จึงเรียกได้ว่าจังหวัดแพร่เป็น ประตูสู่ล้านนา จังหวัดแพร่ ใช้อักษรย่อว่า “พร ”

ภูมิประเทศ

จังหวัดแพร่เป็นจังหวัดที่มีภูเขาล้อมรอบทั้งสี่ทิศมีภูเขาที่สูงที่สุดอยู่ที่ ดอยกู่สถาน (บางชื่อเรียกว่า ดอยธง) สูง 1,630 เมตร จากระดับน้ำทะเลปานกลาง โดยทั่วไปพื้นที่ราบจะมีความสูงจากระดับน้ำทะเลปานกลางประมาณ 120-200 เมตร สำหรับตัวเมืองแพร่มีความสูง 161 เมตร จากระดับน้ำทะเลปานกลาง แม่น้ำยมเป็นลำน้ำที่สำคัญที่สุดของจังหวัดแพร่ต้นกำเนิดจากเทือกเขาผีปันน้ำ อำเภอปง จังหวัดพะเยา ประกอบด้วย 8 อำเภอ 78 ตำบล 708 หมู่บ้าน 18 ชุมชน มีเทศบาล 24 แห่ง ประกอบด้วยเทศบาลเมือง 1 แห่ง เทศบาลตำบล 25 แห่ง องค์การบริหารส่วนตำบล 58 แห่ง และองค์การบริหารส่วนจังหวัด 1 แห่ง

ภูมิอากาศ

• ฤดูร้อน เริ่มตั้งแต่ปลายเดือนกุมภาพันธ์-กลางเดือนพฤษภาคม จะมีอากาศร้อน อบอ้าวอุณหภูมิสูงสุดที่เคยวัดได้ 43.6 องศาเซลเซียสเมื่อปี พ.ศ. 2526 อุณหภูมิเฉลี่ยสูงสุดในเดือนเมษายน 37.3 องศาเซลเซียส

• ฤดูฝน เริ่มตั้งแต่กลางเดือนพฤษภาคม-กลางเดือนตุลาคม มีน้ำฝนเฉลี่ยต่อปีประมาณ 1,000-1,500 มิลมิเมตร

• ฤดูหนาว เริ่มตั้งแต่ปลายเดือนตุลาคม-ปลายเดือนกุมภาพันธ์ จะมีอากาศหนาวอาจถึงหนาวจัดในบางปี อุณหภูมิต่ำสุดที่เคยวัดได้ 4.6 องศาเซลเซียส

🙪 ผลิตภัณฑ์มวลรวมจังหวัด

ผลิตภัณฑ์มวลรวมจังหวัด (GPP : Gross Provincail Product) ณ ราคาประจำปี (ข้อมูลจากสำนักงานคลังจังหวัดแพร่) ในปี 2554 มีมูลค่า 23,399.87 ล้านบาท สูงขึ้นจาก 21,995.25 ล้านบาท ในปี 2553 เท่ากับ 1,404.62 ล้านบาท

อุตสาหกรรมที่สำคัญ 5 อันดับแรก ได้แก่ เกษตรกรรม (ร้อยละ 18.48 ของ GPP) การบริหารราชการ (ร้อยละ 15.16 ของ GPP) บริหารด้านอสังหาริมทรัพย์ฯ (ร้อยละ 11.94 ของ GPP) ตัวกลางทางการเงิน (ร้อยละ 10.33 ของ GPP) การศึกษา (ร้อยละ 10.89 ของ GPP

ตารางที่ 1 ผลิตภัณฑ์มวลรวมจังหวัด ปี 2554 ณ ราคาคงที่ (สิบอันดับแรก)

|  |  |  |
| --- | --- | --- |
| อุตสาหกรรม | มูลค่า ล้านบาท | ร้อยละของ GPP |
| เกษตรกรรม | 37,54.11 | 18.48 |
| การบริหาราชการ | 3,0789.92 | 15.16 |
| บริการด้านอสังหาริมทรัพย์ฯ | 2,425.93 | 11.94 |
| ตัวกลางทางการเงิน | 2,232.87 | 10.99 |
| การศึกษา | 2,211.58 | 10.89 |
| การขายส่ง การขายปลีกฯ | 1,439.36 | 7.09 |
| อุตสาหกรรม | 1,363.90 | 6.71 |
| ก่อสร้าง | 1,140.71 | 5.62 |
| บริการด้านสุขภาพฯ | 942.01 | 4.64 |
| ไฟฟ้า ประปา และโรงแยกก๊าซ | 458.32 | 2.26 |
| รวม | 20,311.44 | 100 |

ที่มา : สำนักงานคลังจังหวัดแพร่

ประมาณการผลิตภัณฑ์มวลรวมจังหวัดแพร่ ปี 2555 ณ ราคาประจำปี มีค่าเท่ากับ 25,828.61ล้านบาท โยผลิตภัณฑ์มวลรวมจังหวัดต่อหัว (GPP per capita) ในปี 2555 เท่ากับ 49,958.62 บาท เพิ่มขึ้นจาก 45,260.86 บาทในปี 2554 เท่ากับ 4,697.76 บาท หรือ ขยายตัวร้อยละ 10.38

🙪 ดัชนีราคาผู้บริโภค

ดัชนีราคาผู้บริโภคจังหวัดแพร่ เดือน ธันวาคม 2556 เท่ากับ 100 และเดือน ธันวาคม 2556 เท่ากับ 105.0 เมื่อเทียบกับดัชนีราคาผู้บริโภคเดือน พฤศจิกายน 2556 ลดลงร้อยละ 0.1 โดยเฉพาะอย่างยิ่งในหมวดอาหารและเครื่องดื่มไม่มีแอลกฮอล์ ร้อยละ 0.5

ตารางที่ 2 ดัชนีราคาผู้บริโภคจังหวัดแพร่ จำแนกตามประเภทของดัชนีและหมวดสินค้า ธันวาคม ปี 2556

|  |  |  |
| --- | --- | --- |
| หมวด | ธันวาคม 2556 | มกราคม – ธันวาคม 2556 |
| ดัชนีราคาผู้บริโภค | 105.0 | 105.28 |
| หมวดอาหารและเครื่องดื่ม | 109.65 | 108.55 |
| หมวดอื่นๆที่ไม่ใช่อาหารและเครื่องดื่ม | 103.76 | 103.06 |
| ดัชนีราคาผู้บริโภคพื้นฐาน | 103.93 | 103.57 |

ที่มา : สำนักงานพานิชย์จังหวัดแพร่

🙪 การจดทะเบียนนิติบุคคลตั้งใหม่

ในไตรมาสที่ 4 ตุลาคม – ธันวาคม 2556 จังหวัดแพร่ มีการจดทะเบียนนิติบุคคลตั้งใหม่ทั้งสิ้น การจดทะเบียนนิติบุคคลจัดตั้งใหม่ มีจำนวน 27 แห่ง ทุนจดทะเบียน 20,553,050 บาท โดยแบ่งเป็นทุนจดทะเบียนของบริษัทจำกัด จำนวน 14 แห่ง เงินทุน 14,400,000 บาท ห้างหุ้นส่วนจำกัด 13 แห่ง

แผนภูมิ 1 จำนวนการจดทะเบียนของนิติบุคคลตั้งใหม่ของจังหวัดแพร่

จำแนกตามหมวดธุรกิจ ไตรมาส 4 ปี 2556

ที่มา : สำนักงานพานิชย์จังหวัดแพร่

เมื่อพิจารณาทุนจดทะเบียนของนิติบุคคลตั้งใหม่ พบว่า บริษัทจำกัดมีทุนจดทะเบียนทั้งสิ้น เงินลงทุน 14,400,000 บาท ห้างหุ้นส่วนจำกัด 9,200,000 บาท สำหรับการจดทะเบียนโรงงานใหม่ในจังหวัด พบว่า มีการจดทะเบียนรวม 1,840 โรงงาน โดยประเภทอุตสาหกรรม ที่มีการจดทะเบียนโรงงานสูงสุด 5 อันดับแรก คือ 1) อุตสาหกรรมเฟอร์นิเจอร์และเครื่องเรือน จำนวน 933 โรงงาน 2) อุตสาหกรรมไม้และผลิตภัณฑ์จากไม้ จำนวน 470 โรงงาน 3) อุตสาหกรรมการเกษตร จำนวน 179 โรงงาน รวมเงินลงทุน 3,428,837,231 บาท และมีจำนวนโรงงานที่แจ้งปิดกิจการ 73 โรงงาน (ข้อมูลไตรมาส 3 ปี 2556)

ตารางที่ 3 การจดทะเบียนโรงงานอุตสาหกรรมที่ประกอบกิจการใหม่ของจังหวัดแพร่

จำแนกตามประเภทอุตสาหกรรม 3 อันดับแรก ข้อมูล ณ วันที่ 30 สิงหาคม 2556

|  |  |  |  |  |
| --- | --- | --- | --- | --- |
| ประเภท  อุตสาหกรรม | จดทะเบียน | | | เลิกกิจการจำนวน (ราย) |
| จำนวน  (โรงงาน) | จำนวนเงินทุน  (บาท) | คนงาน  (คน) |
| 1. อุตสาหกรรมเฟอร์นิเจอร์และเครื่องเรือน  2. อุตสาหกรรมไม้และผลิตภัณฑ์จากไม้  3. อุตสาหกรรมการเกษตร | 933  470  179 | 504,406,767  457,294,478  1,196,865,777 | 6,915  5,643  1,105 |  |
| รวม | 1,840 | 3,428,837,231 | 17,467 | 73 |

ที่มา: สำนักงานอุตสาหกรรมจังหวัดแพร่